
 ОТЧЕТ  за дейността на „МБАЛ-ХАРМАНЛИ” ЕООД за първо полугодие на  2024 година АНАЛИЗ и предложения за утвърждаване на бизнес задачи и бизнес програма за 2024г.

 
         „МБАЛ-ХАРМАНЛИ”ЕООД  е  лечебно заведение за болнична медицинска помощ, което е собственост на Община Харманли.
         ЛЗ има издадено  Разрешение за осъществяване на лечебна дейност № МБ 12/13.06.2023г. Лечебната дейност се осъществява в отделения с легла, отделения без легла и клинико - диагностични структури. В лечебното заведение са разкрити 87 легла, в т.ч. 5 за продължително лечение.

Отделение по „ХИРУРГИЯ“

       Хирургично отделение към „МБАЛ-Харманли“ ЕООД разполага с 15 легла в т.ч. 2 легла за продължително лечение.
       В отделението работят 5 лекари, от които 4 със специалност „хирургия“, 1 лекар със специалност АГ. Всички лекари са на основен трудов договор.
      Един от тях е с придобита квалификация по „Конвенционална гастроинтестинална ендоскопия с биопсия – I ниво“, „Интервенционална гастроинтестинална ендоскопия – II ниво“, един с квалификация по „Абдоминална ехография“, „Лапароскопска хирургия“, „Горна ендоскопия“, „Фиброгастроскопия“.
     Началник отделение е лекар със специалност хирургия. В отделението работят още 8 медицински сестри /от които 1 старша медицинска сестра и 1 операционна медицинска сестра/ и 7 санитари /от тях 1 операционна/.Професионалните дейности на персонала са описани в длъжностни характеристики.
     Дейностите по специалността „Хирургия“ са от II ниво на компетентност в болница за активно лечение, съобразно този стандарт:

    В структурата се извършва лечение на заболявания с доброкачествен и злокачествен характер на гастроинтестиналната система, чернодробно- жлъчната система, далака, ретроперитонеалното пространство, щитовидната, надбъбречните жлези и млечните жлези, ануса и перианалното  пространство и други, изискващи отстраняване на част или цял орган; намеса върху един или повече органи на един етап; едновременна намеса върху орган/органи от две области/кухини; остър хирургически корем; заболявания, изискващи високоспециализирани оперативни процедури.
     Дейността по „Детска хирургия“ се осъществява при спазване на собствени клинични протоколи /диагностично- терапевтични алгоритми/.
    За 2023г. в отделението са извършени 501 операции, от които много голяма - 5; голяма и средна - 97; малка - 399; амбулаторни - 297. Оперативна активност за 2023г. - 97%, използваемост - 62%.
    За 2023г. през отделението са преминали 513 болни, проведени леглодни 1827, използваемост 228.4/62.6%/, оборот 64.8, леталитет 0.4.
    За първо полугодие на 2024г. са преминали 362 болни, проведени леглодни 1290, използваемост 117.3/64.4%/, оборот 33.0, леталитет 0.8.
    Болницата, в която е разположена структурата, разполага на територията си със следните структури - клинична лаборатория ниво II и лаборатория по патоанатомия. За дейности по „Микробиология“ и „Вирусология“ е сключен договор с друго ЛЗ.
     Структурата разполага със следната апаратура:
· операционни маси - 3бр.;
· операционни лампи - 3бр.; 
· ехограф на отделението и доплер на болницата;
· апаратура за горна и долна ендоскопия;
· рентгенов апарат за скопия и графия, разположен на територията 
на болницата;
· компютърен аксиален  томограф (КАТ) на територията на 
болницата.   
      Организацията на работата е определена от Правилника за устройството, дейността и вътрешния ред на отделението.
     Отделението разполага със следните помещения: 6 болнични стаи, 1 зала за ендоскопска диагностика, 2 превързочни - за асептични и за септични превръзки, манипулационна /в асептичната превързочна/, 1 сестринска стая, 1 лекарски кабинет, 1 кабинет на началник отделение, кухненски офис, баня с клизмено помещение, санитарни помещения за пациентите, санитарно помещение за персонала, помещение за дезинфекция, складове, съблекални. Помещенията отговарят по размери, разположение, устройство, оборудване и обзавеждане на нормативните изисквания.
     Основните помещения разполагат с мивки с течаща студена и топла вода; централно, локално и аварийно осветление; резервен енергоизточник /генератор/ и двойно електрозахранване; локално отопление; бактерицидни лампи; инсталации за въздухообмен; излазни точки на инсталации за  О2  /централно/.
      Структурата разполага със сигнализираща инсталация в болничните стаи (комбинирана); средства за комуникация между кабинетите, както и с други структури на лечебното заведение.
      Задължително се изолират болни със септични състояния и усложнения в септични стаи, обслужвани при спазване на строг режим на дезинфекция.
     Отделението разполага с две операционни зали - за асептични и за септични операции. Операционните зали са с входове/изходи към помещение за предоперативна подготовка и помещение за подготовка на хирургичния екип. Оборудването в операционните зали отговаря на изискванията на този стандарт. Определен е отговорник за операционната зона на функционален принцип, подчинен пряко на отделението, чиито задължения са вписани в длъжностната му характеристика.
     Хирургичният операционен екип включва хирург оператор и операционна сестра при малки по обем и сложност операции /малка хирургия/, при операции със среден обем и сложност /средна хирургия/ задължително се включва и един асистент. При операции с голям или много голям обем и сложност, освен лекар оператор и операционна медицинска сестра е задължително включването на двама асистенти, а при необходимост - на трети асистент. Не се допуска смяна на хирурга оператор по време на операция. Хирургичният операционен екип извършва оперативната дейност съвместно с анестезиологичен екип. 
     Приемът на болни в хирургично отделение е съобразено с изискванията на този стандарт. В предоперативния период се извършва клинично диагностичен преглед, както и клиничен преглед за оценка на оперативния риск, който задължително включва консултации с кардиолог, а за деца до 18 години - с педиатър. Този процес завършва с преданестезиологичен преглед/консултация с оценка на оперативния риск.
     Всички факти и заключения, установени в резултат на КДП и КПООР, планът за предстоящата операция и възможните варианти за оперативно поведение (включително алтернативни способи), възможните рискове, странични явления и усложнения (интра- и следоперативни), съществуващите  алтернативи, необходимостта от анестезия и използване на кръв и кръвни продукти с техния допълнителен риск и възможни усложнения, както и очакваният изход от болестта и от операцията се обясняват по достъпен начин на пациента. Пациентът или неговият законен представител /попечител/ изразява своята информираност и писмено съгласие чрез подписване на формуляр „Информирано съгласие за предстояща операция“. 
      Предоперативната епикриза е част от историята на заболяването и включва всички реквизити описани в този стандарт. Предоперативната епикриза се попълва и оформя писмено от лекуващия лекар при планови операции, след обсъждане на лекарски колегиум, а при спешни операции - от хирурга оператор.
     В отделението се изготвя дневна оперативна програма, включваща всички пациенти с потвърдени показания за хирургична намеса, които предстои да бъдат оперирани. При избор на метода на обезболяване и избор на операцията  се спазват принципите описани в този стандарт. Оперативният протокол се съставя и подписва от хирурга оператор и е неизменна част от „История на заболяването“. В ИЗ хирургът оператор и анестезиологът дават писмени указания за следоперативните грижи за пациента, необходимите изследвания, необходимите лекарствени продукти, тяхното количество и дозировка.

      Оборудване, апаратура и инструментариум:
     Хирургичното отделение е оборудвано със: ЕКГ апарат, дефибрилатор, монитори, перфузори, негативоскоп; хирургичен инструментариум за осъществяване на септични и асептични превръзки, колички за септични и асептични превръзки; хирургични изделия, превързочни материали; системи за аспирация, за сгъстен въздух, за кислород; болнични легла, реанимационни легла; болнични шкафове и гардероби, осветителни тела; средства за поддържане на текуща дезинфекция.
      Операционните зали са оборудвани с:
· Операционна  маса,  отговаряща  на  специфичните  изисквания,
необходими  за типа на извършваните хирургични намеси.
· Операционна  лампа - основна,  осигуряваща   концентрирано
осветление на операционното поле.
· Сателитно осветително тяло, включително подвижна лампа.
· Електрокаутер - 2бр. 
· Система за аспирация - централна, както и чрез 3 допълнителни
вакуумни помпи.
· Анестезиолигични апарати  и медицински изделия.
· Хирургически  изделия, превързочни  материали  и  хирургичен        
 инструментариум.
      Отделението използва централна стерилизация, като всяка операционна зала разполага и с възможности за локална стерилизация.
      Относно качеството на хирургичната дейност се извършва отчитане, обработване, сравняване и анализиране на общите индикатори, посочени в този стандарт.
      Спазват се посочените в стандарта права и задължения на хирургичния пациент.
       Интердисциплинарни консултации и обем на диагностичните и хирургични дейности.
      Извършват се задължителни консултации със специалист по анестезиология и интензивно лечение; кардиолог и педиатър - при пациенти под 18- годишна възраст. При необходимост се извършват консултации и с акушер- гинеколог; специалист по вътрешни болести; по образна диагностика или друг специалист; патоморфолог- пред-, интра- или постоперативна. Обемът от  диагностични дейности включва посочените дейности в стандарта дейности за II ниво- клинико- лабораторни изследвания /хематологични изследвания, биохимични изследвания, микробиологични изследвания/; образна диагностика на гръден кош и корем, контрастни изследвания на гастроинтестиналния тракт, пикочо- полова система; ултразвукова диагностика; интервенционални изследвания; ЕКГ; интраоперативна диагностика: образна и патоморфологична - възможност за спешно биопсично изследване (гефрир).
       Обемът на хирургичната дейност отговаря на посочените в стандарта дейности за второ ниво:
· диагностика  на  хирургичните   заболявания  според   наличното
оборудване; 
· възможност за интердисциплинарни консултации и дейности;
· планови операции в обем на „обем“, „средна“ и „голяма“ хирургия;
· спешни операции в обем на „малка“, „средна“, „голяма“ и „много
голяма“ хирургия;
· контролни прегледи, наблюдения, манипулации и процедури;
· експертиза на временната неработоспособност;
· консултиране и привеждане на болни в хирургична структура на 
трето ниво;


Отделение по „ОБРАЗНА ДИАГНОСТИКА“

        Структурата по образна диагностика разполага със зала за рентгеноскопия и за рентгенография с 1 командно помещение, с 2 съблекални /за мъже и за жени/, зала за компютър- томографска образна диагностика с командно помещение, фотолаборатория, 1 лекарски кабинет, 1 стая за лаборантите и складове. Оборудвана е с 1 рентгенова уредба за графии, 1 рентгенова уредба за скопии, 1 мобилна рентгенова уредба за графии, 1 компютър- томограф, ултразвуков апарат с възможности за триплексехографско изследване /Доплерово изследване/ и мамограф.
        В лабораторията работят 2 лекари със специалност „Образна диагностика“ на основен трудов договор. Ръководителят на структурата е лекар със специалност „Образна диагностика“ и отговаря за цялостната и дейност. В лабораторията работят още 3 рентгенови лаборанти /от тях 1 старши рентгенов лаборант/. Професионалните дейности на персонала са описани в длъжностни характеристики, а дейността на структурата е регламентирана в правилник за устройство, дейността и вътрешния ред.
       От основните диагностични методи се прилагат - конвенционална рентгенова диагностика - скопия и графия; ултразвукова диагностика /ехография/, компютърна томография.
      Структурите за образна диагностика осъществяват дейността си при спазване на Закона за лечебните заведения и подзаконовите нормативни актове по прилагането му, както и нормативните актове, регламентиращи работата с източници на йонизиращо лъчение. За използването на апаратурата с източници на йонизиращо лъчение има издадена лицензия от АЯР серия И- 7431 и рег. № 04690 от 16.12.2014г., валидна до 15.12.2024г. Извършването на дейността съответства на условията, предвидени в Закона за безопасно използване на ядрената енергия (ЗБИЯЕ). Поддържат се и се актуализират документите по чл. 30 от Наредбата за радиационна защита при дейности с източници на йонизиращи лъчения.
       Със заповед на управителя на лечебното заведение е определен специалист от персонала на структурата за образна диагностика, който отговаря за дозиметричния и радиационен контрол. Преките задължения и отговорности за отговорника по радиационна защита са включени в длъжностната му характеристика. Ежемесечно се отчитат данните от индивидуалните дозиметри, с които задължително е снабден персоналът, и се попълват документи за резултатите от този контрол. Всяко тримесечие отговорникът по радиационна защита провежда инструктаж в съответствие с инструкция за безопасна експлоатация на рентгеновите апарати и инструкция за радиационна защита в обекта по чл. 30 от Наредбата за радиационна защита. Данните от инструктажа се нанасят в дневник.
       Всички процедури при изследванията на пациентите се извършват съобразно детайлни протоколи. Протоколите са на достъпно място по време на провеждане на процедурите и съответстват на правилата за добра медицинска практика.
       Всеки специалист, работещ с източник на йонизиращо лъчение има удостоверение за правоспособност за работа с източници на йонизиращо лъчение.
       За всеки апарат е осигурена техническа поддръжка и профилактика. Резултатите от тази поддръжка и сервизните профилактични прегледи са документирани в протоколи.
      За всеки апарат е осигурен контрол на качеството, осъществяван чрез пускови, периодични и извънпланови изпитвания. Резултатите от тези изпитвания и направените констатации и препоръки са документирани в протоколи.
       Лекарят от структурата за образна диагностика, приемащ пациента, определя вида и обема на изследването. След като пациента е запознат със същността на изследването, ползата и рисковете от провеждането му дава своето писмено информирано съгласие /попълва стандартна бланка/. Лекарят се осведомява дали жена в репродуктивна възраст, изпратена за рентгеново изследване, е бременна.
      Резултатите от извършените изследвания в структурата за образна диагностика съдържат следната информация: трите имена и годините на пациента, датата на изследването, вида на изследването, получените резултати от изследването и неговото тълкуване, подпис на лекаря, извършил изследването.
      Структурата за образна диагностика има разработени правила за осигуряване на качеството на базата на документи за лицензиране от АЯР.
       Системата за архив и пренос на образни изследвания се състои от сървър и е осигурен необходим софтуер, свързан към всички налични апарати.
       Вида изследвания и апаратура отговарят на изискванията за структури по образна диагностика в лечебни заведения за болнична помощ от второ ниво на компетентност, съгласно стандарт.
      За 2023г. през отделението са преминали 3246 пациента, а за първо полугодие на 2024г- 1638.
       Брой рентгенографии- 1638 и брой КАТ- 550 за първо полугодие на 2024г.


„КЛИНИЧНА ЛАБОРАТОРИЯ“


Структура на помещенията:
         Обособени са следните сектори за:    химично и  цитологично изследване на урина; хематология; хемокоагулация; клинична химия. Лабораторията разполага още с миялна, складови помещения и стая за персонала.
        Устройството и дейността на структурата по клинична лаборатория са регламентирани в правилника за устройството, дейността и вътрешния ред, с който са запознати всички работещи в структурата по клинична лаборатория.
       
Персонал: 
         Структурата по клинична лаборатория се ръководи от лекар, който притежава специалност „Клинична лаборатория“. В лабораторията работи още един лекар със специалност „Вътрешни болести“, 7 медицински лаборанти / от които един е старши лаборант/, 1 санитар. Структурата и квалификацията на персонала отговарят на изискването за клинична лаборатория от II ниво на компетентност, според този стандарт. Професионалните дейности на персонала са описани в длъжностни характеристики.

Апаратура и консумативи: 
        Структурата по клинична лаборатория е оборудвана с апаратура и спомагателни технически средства съгласно изискванията, определени в този стандарт.
       Поддръжката и проверката на лабораторните технически средства се извършва от оторизирано от производителя лице и се документира с протоколи от извършените профилактични и други сервизни дейности. Използват се калибратори, реактиви и контролни материали съгласно изискванията на Европейската директива за „in vitro“ медицински изделия и съответната документация за пригодност на тези средства. Клиничната лаборатория разполага с апаратура, отговаряща на изискването за клинична лаборатория от II ниво на компетентност според стандарта:
        затворена система за вземане на биологични материали: кръв, урина, пунктати;
       микроскопи - 2бр.;
        хематологичен автоматичен анализатор - 1бр.;
      биохимичен анализатор - 1бр.;
      йонселективен анализатор - 1бр.;
      коагулометър - 2бр.;
      уринен анализатор - 1бр.;
     спектроколориметър - 1бр.;
     имунохимичен анализатор - 1бр.;
     кръвно газов анализатор - 1бр.;


Дейности:
        Клиничната лаборатория има работни процедури за подготовка на пациентите за изследване, идентификация и вземане (събиране) на първичните биологични проби, за подготовка на пробите, подлежащи на анализ и работни инструкции за регистрация и идентификация на първичните проби. Има утвърдени от ръководителя на лабораторията документирани критерии за приемане или отхвърляне на първични проби, както и процедури за предаване на резултатите в случай на несъответствие. Лабораторията няма сключени договори с лаборатории подизпълнители.
       Лабораторията прилага писмените инструкции за работа с лабораторните апарати и спомагателните технически средства, които са съобразени с инструкциите на производителя- алгоритми за работа до всеки апарат. 
       Лабораторията има разработена процедура за предаване на резултатите от извършените изследвания, както и процедура за регистриране, съхранение и управление на документацията - журнали.
      Лабораторията извършва задължителния минимален обем показатели за структурите по клинична лаборатория от I и II ниво на компетентност:
1. Изследване на урина:  рН,   специфично тегло,   полуколичествено 
изследване на белтък, глюкоза, кетонни тела, уробилиноген, билирубин, кръв и ориентировъчно изследване на „седимент“; микроалбуминурия; тест за бременност;
2.  Кръвна картина:  определяне  на  хемоглобин,   хематокрит, 
изброяване на еритроцити, левкоцити и тромбоцити, СУЕ, ДКК, морфология на кръвни клетки;
3. Хемостазни показатели: време на кървене, РТ, аРТТ и фибриноген;
4. Клинично - химични изследвания:    глюкоза,    хемоглобин А1С,
креатинин, урея, общ белтък, албумин, общ билирубин, глюкурониран билирубин (директен), желязо, ЖСК, АСАТ, АЛАТ, КК, АФ, ГГТ, амилаза, пикочна киселина, холестерол, триглицериди, холестерол в HDL, холестерол в LDL; калий, натрий, калций, неорганичен фосфат;
5. Изпражнения: окултни кръвоизливи;
6. Изследване на урина и течни пунктати: количествено изброяване на 
клетки, количествено определяне на общ белтък;
7. Кръвна картина: броене на ретикулоцити;
8. Хемостазни показатели: D- димери;
9. Клинично - химични изследвания - магнезий, ЛДХ, КК – МВ;
10. Имуноглобулини (Г,А, и М ) и други индивидуални белтъци (при 
изпълнение на клинични пътеки, изискващи тези изследвания);
11. С - реактивен протеин, хемоглобин А1С, тропонин, анализ на рН и 
газове в кръвта (при изпълнение на клинични пътеки, изискващи тези изследвания);
12. Ликвор - албумин, глюкоза, хлор, АСАТ, ЛДХ и КК, диференциране на
левкоцитите след оцветяване по Папенхайм;
      През 2023г. клиничната лаборатория е извършила 6639 лабораторни изследвания на пациенти от стационара - при минимум 350 лабораторни изследвания годишно на едно болнично легло, за първо полугодие на 2024г. са извършени 3830 изследвания.
       В лабораторията се прилагат препоръчителните аналитични принципи за осъществяване на дейността, посочени в този стандарт.

 Качеството на лабораторните изследвания:   
Лабораторията   провежда  системен  вътрешен  контрол  на
качеството, чрез използване на контролни проби. Получените резултати от определянето на контролните проби в различните аналитични серии (календарни дни) се нанасят на контролната карта. 
      Лабораторията участва в национална система за външна оценка на качеството, за което има издадени сертификати - Сертификат № 0751/2024г. и Сертификат № 0752/2024г. за гликирани белтъци, имунохимия, качествено химично изследване урина, количествено химично изследване урина, кръвногазов анализ, кръвосъсирване, хематология, сърдечни маркери, хематология, валиден до 30.11.2024г.; Сертификат № 0193/2024г. за клинична химия, валиден до 30.11.2024г.
       Брой извършени изследвания за първо полугодие на 2024г.-3830.


“ФИЗИКАЛНА И РЕХАБИЛИТАЦИОННА МЕДИЦИНА“
      

        Дейността по ФРМ се извършва в отделение по ФРМ, в секции по отделните направления на специалността. Отделението по ФРМ  отделение без легла с I- во ниво на компетентност към Многопрофилна болница за активно лечение. В структурата работят: един лекар с придобита специалност по физикална и рехабилитационна медицина, който е и началник отделение, 2 рехабилитатори, 1 медицинска сестра и 1 санитар. Началник отделение е на основен трудов договор.

          Водене и съхраняване на документацията: 
   В  структурата по ФРМ се води журнал, съхраняван  по нормативно
определения ред и срок, в който персоналът на съответното отделение удостоверява с подписа си, че е запознат с резултатите от ежегодните замервания на факторите на работната среда.
       Проведените прегледи, консултации и назначения в структурата по ФРМ се вписват в отделни регистрационни журнали за амбулаторно и хоспитализирани болни. Съдържат данни за пациента: лични данни, диагноза/и, специалиста, насочил го за лечение, дати на: приема, на контролния преглед и на изписване. Съхраняват се в архива по реда, съществуващ в болничното заведение и по нормативно определения ред и срок.

        Изисквания към медицинска апаратура:    
       Апаратурата е от сертифициран производител, със съответстващи технически и терапевтични параметри,  придружена с технически паспорт, оригинално ръководство за експлоатация и осигурен сервиз. Резултатите от техническата поддръжка и профилактика се документират в протоколи и се съхраняват в архива на структурата за срок от 5 години. Води се журнал за инструктаж за работа на персонала  с апаратурата и техника на безопасност.

        Нива на компетентност- структура по ФРМ I ниво на компетентност: 
1. В структурата се извършва физикално лечение и рехабилитация на 
заболявания на опорно - двигателния апарат, неврологични заболявания, хирургични и вътрешни заболявания, УНГ заболявания, хронични гинекологични заболявания, банална детска патология. Могат да провеждат рехабилитация на последици от увреждания вследствие лечение на онкологични заболявания. Осигуряват и ранната болнична рехабилитация съобразно дейността на лечебното заведение.
2. В  структурата  работи  един  лекар с  придобита  специалност  по
физикална и рехабилитационна медицина.
3. За 2023г. са извършени 14960 процедури /най- малко  2000  процедури 
по изискване на стандарта за първо ниво на компетентност/, за първо полугодие на 2024г. са извършени - 7790 процедури. 
4. Структурата разполага с апаратура  по  основните   направления на 
ФРМ, съобразно изискванията на стандарта.

       Основни направления:
1. Секция  електролечение  оборудвана с  апарати  за    нискочестотни
токове, апарати за средночестотни токове, апарати за високочестотни токове, апарати за ултразвукова терапия, апарати за нискоинтензивно магнитно поле, източник на ултравиолетови лъчи, източник на видими лъчи с филтри от синия и червения светлинен диапазон - и/или инфрачервени лъчи.
2. Кабинет кинезитерапия оборудване с:
· шведска стена, огледала, постелки(кече), масажна кушетка;
· приспособления за суспенсионна и пулитерапия;
· тренировъчни  уреди  и  приспособления -  тояжки,  гирички,  топки,
еспандери;
· уреди за трениране на фини движения, раздвижване на стави;
· помощни средства за позиционно лечение и за придвижване - три/ 
четири опорна проходилка;
· табло за трениране на дейностите от ежедневието;
3. Кабина термотерапия - криотерапия.
4. Кабина аерозолотерапия - оборудване: ултразвуков инхалатор.

      Помещения:   
     Структурата по физикална и рехабилитационна медицина е с осигурен достъп за трудно подвижни болни. Помещенията отговарят на изискванията на стандарта.
     Преди 3 години с помощта на сдружение „Бизнесът за Харманли“ бе извършен ремонт на отделението с подмяна на подова настилка, мивки и освежаване на помещенията.
 
       Прием на болни:
      За амбулаторно лечение, лежащо(хоспитализирани) болни - при болни от други отделения(при леглото на болния). Необходимостта и обемът от продължаване на физиорехабилитационно лечение се преценява от ръководителя на рехабилитационния екип.

      Медицинска/лечебна дейност: 
      Спазват се основните права на пациента. Пациентът(неговият настойник) има право на информиран отказ от лечение срещу подпис. Обслужването на болните се осъществява от рехабилитационен екип, ръководен от лекар с призната специалност „Физикална и рехабилитационна медицина“. Ръководителят на рехабилитационния екип отговаря за съставянето и провеждането на рехабилитационната програма. Осъществява се: секционно - в структура по ФРМ, различни изпълнители от отделните секции /кабинети по определените направления на специалността при един пациент, както и при леглото на болния- ранна болнична рехабилитация и по показания и в други отделения.
      Професионалните дейности и задължения на лекарите, рехабилитаторите и санитарите са описани в длъжностни характеристики.
     Води се специфичната медицинска документация: лист „История на заболяването“ с приложен фиш за функционално изследване/измерване; процедурен картон и други в съответствие със стандарта по ФРМ.

       Терапевтични процедури:
1.  Електролечение - прав постоянен (галваничен) и прав нискочестотен
ток, електростимулации на нервно- мускулния апарат с нискочестотни токове, лечение със синусоидално- модулирани токове, лечение с интерферентен ток, вакуум масаж, нискоинтензивно импулсно магнитно, ултразвук(фонофореза).
2. Светлолечение:  ултравиолетово  облъчване (УВО ) с  кварцова лампа, 
облъчвания с източници на инфрачервени и видими лъчи - поставят се на разстояние 0,5- 0,7 м от тялото на болния под ъгъл, могат да се поставят филтри за селективно въздействие с лъчи от определен вълнов диапазон.
3. Инхалационно (аерозолно) лечение.
4. Кинезитерапия -  активна,  пасивна,  асистирана,  суспенсионна  и
пулитерапия, рефлекторна, аналитична.
5. Термолечение: криотерапия.
В структурата  се  прилагат  описаните  в  стандарта   терапевтични 
схеми при социално значими заболявания. Спазват се посочените в стандарта критерии за качество, както и изискванията при лечение с физикални фактори. При комплексно лечение (прилагането на два или три физикални фактора) се спазват принципите на съвместимост на лечебните фактори.

Отделение по „ПЕДИАТРИЯ“

  Структура:
· Приемен сектор със санитарен възел;
· Болнични стаи -  5бр.  с 12 легла.   Хоспитализация   на  деца   от
различни възрастови групи: от 3 до 13 г.; от 14 до 17г.;
· Децата  до  2- годишна  възраст  се  хоспитализират  с    майка/
придружител;
· Изолация  (изолатор)  за  дете  с  майка/придружител  със 
самостоятелен санитарен възел;
        Отделението разполага с манипулационна, зала за занимания на децата, складови помещения за хигиенни материали и медицински изделия, работни кабинети за персонала, санитарни възли за персонала и пациентите.

 Осигуреност с  медицинска  апаратура,  оборудване  и  техника и
други условия за осъществяване на дейността:
· Болнични легла за деца от различни  възрастови  групи:   новородени
(кувьози), до 2г., от 3 до 13г., от 14 до 17г.;
· Болнични мебели:  шкафчета, маси,  столове с различен стандарт  в  
зависимост от възрастта, кушетки, маси за прегледи, шкафове за лекарствени продукти, медицински изделия и други, колички за визитация, колички за храна, столове, носилки за транспорт;
· Офис техника;
· Оборудване:   ръстомер  и  везна/теглилка,  апарат  за измерване на 
артериално налягане с набор маншети за различните детски възрасти, монитор за проследяване на жизнените функции, перфузори, портативен ЕКГ апарат, негативоскоп, централна кислородна инсталация, инхалатори, набор за борба за овладяване на остро разстройство на дишането и сърдечната дейност, ЕКГ монитори с измерване на SpO2, температура, регистриращо устройство за основните показатели - 2броя 
(от които един за следене на параметрите на външното дишане), ехокардиограф;
· Микробиологична лаборатория - по договор;
· Наличие на територията на лечебното заведение за болнична помощ
на клинична лаборатория от второ ниво на компетентност, в т.ч. кръвно газов анализ;
· Наличие на апаратура за компютърна томография -  собствена,  на 
територията на лечебното заведение, с осигурено обслужване 24 часа в денонощието, включително и при спешни състояния - график с разположение в дома;
· Наличие на структура по клинична патология;
· Възможност   за   извършване   на     физиотерапевтични   и
рехабилитационни процедури - отделение по ФРМ в ЛЗ;
· Договор с вирусологична лаборатория;

   Персонал:  
В  структурата  работят  5  лекари,  които   са    със     специалност
„Педиатрия“. Четирима от лекарите са на основен трудов договор, а един лекар е на втори трудов договор- „съвместителство-неопределено време“.
От тях един има допълнителна квалификация за извършване на ехография- „Абдоминална ехография“, В отделението работят 7 медицински сестри, една от които е старша медицинска сестра и 5 санитари.

  Изисквания към резултата от осъществяване на дейността по
педиатрия:
        Минимални изисквания за годишен обем на медицинските дейности структурата по педиатрия (отделение/клиника) от второ ниво на компетентност трябва да има най- малко 38 преминали пациенти годишно на 1 легло - за 2023г. преминалите болни са 422, проведени леглодни 2208, използваемост 184.0/50.4%/, оборот 35.1, леталитет 0. За първо полугодие на 2024г.- 263 болни, проведени леглодни 1432, използваемост 119.3/65.6/, оборот 21.8, леталитет 0.





Отделение по „ВЪТРЕШНИ БОЛЕСТИ „

         В разрешение за осъществяване на лечебна дейност № МБ-12/13.06.2023г., отделението е с определено II ниво на компетентност.
        Отделението по Вътрешни болести към МБАЛ Харманли се състои от 35 болнични легла в т.ч. 4 легла - ендокринология и болести на обмяната, 12 легла - пневмология и фтизиатрия, 17 легла – кардиология, 2 непрофилирани легла и осъществява дейност по: Кардиология, Пневмология и Фтизиатрия, Ендокринология и болести на обмяната.

          Изисквания към помещения:
·  Болнични стаи - с осигурен достъп до пряка дневна светлина ,със санитарен възел, до всяко легло има нощно шкафче.

          Други помещения: 
· Кабинет за началника на отделението, оборудван с компютър и с
интернет връзка;
· Лекарските   работни   кабинети  са   оборудвани с  компютри  и  с
интернет връзка;
· Манипулационна  стая -  оборудвана  с  масичка  за    извършване  на 
манипулации, стол за извършващия манипулациите, стол за пациента, медицинска кушетка, мивка с течаща вода, два електрически контакта, спешен шкаф с лекарствени продукти, апарат за измерване на артериално налягане, тест ленти за урина(опаковка), глюкомер, шпатули, кантар, ръстомер, мек шивашки метър, есмарх, ластични бинтове, бъбрековидно легенче, стерилни тампони за бактериологично изследване, спринцовки и игли за еднократна употреба, стойка за ифузии, кислородна бутилка;
· Стая за дежурен лекар с легло, бюро, столове, телефон, и мивка;
· Стая за дежурна сестра с легло, бюро, столове, телефон и мивка;
· Кабинет   за   функционална   диагностика    оборудвана    с: 
 електрокардиограф - 1бр., апарат за абдоминална ултразвукова диагностика - 1бр., дефибрилатор - 1бр.;
· Санитарен възел за персонал, складови помещения - за складиране на
чисто и мръсно бельо, стерилни материали, препарати за чистене. Отпадъци, подлоги и уринатори се съхраняват разделно;

        Общи изисквания към персонала:
        Лекари: 
         Отделението по вътрешни болести към МБАЛ Харманли се ръководи от лекар с призната специалност по Вътрешни болести и Кардиология. В отделението работят общо 6 лекари/с началник отделение, който има придобита специалност по кардиология/ с призната специалност по вътрешни болести. Един от лекарите ординатори има придобита специалност по Ендокринология и болести на обмяната, един Пневмология и Фтизиатрия, един Кардиология. Всички лекари са на основен трудов договор. 
         Лекарите, извършващи високоспециализирана дейност в отделения имат придобита професионална квалификация за извършването им по:
· Конвенционална гастроинтестинална ендоскопия с биопсия - I-во и
II-ро ниво;
· Ултразвукова диагностика в ендокринологията;
· Ехография на щитовидната жлеза;
· Ехокардиография -   фундаментално     ниво,     трансторакална 
ехокардиография, конвенционален и цветен Доплер;
· Остър коронарен синдром;

Специалисти здравни грижи:  
· Старша медицинска сестра -  с  образователно -  квалификационна 
степен „Магистър“ по специалността;
· Сестрински състав - 12 броя медицински сестри и още 4 незаети бр.
· Други длъжности - 7 броя помощен немедицински състав;

        Оборудване на отделението по Вътрешни болести:
      Оборудването на отделението по Вътрешни болести към МБАЛ Харманли отговаря на изискванията за II-ро ниво на компетентност според стандарта.

          Други условия:
· Наличие на клинична лаборатория II-ро  ниво -  на  територията    на
болницата и микробиологична лаборатория - по договор с ДКЦ Хасково ЕООД;
· Апарат за кръвно - газов анализ и рентгенов апарат за скопия и графия на територията на болницата;
· КАТ  с  осигурен   24- часов достъп,  включително  в   условията  на 
спешност и отделение по обща клинична патология на територията на болницата;
· Спирометър, глюкомер;
· Минимален обем дейност - 380 преминали пациенти на всеки 10 легла.
За 2023г. преминалите болни във ВО са 1565, проведени леглодни 6743, използваемост 168.6/46.2%/, оборот 39.0, леталитет 0.3. За първо полугодие на 2024г.- 900 преминали болни, проведени леглодни 3856, използваемост 110.1/60.5%/, оборот 25.6, леталитет 0.9;
       Организацията на дейността на отделението по Вътрешни болести се подчинява на Правилника за устройството, дейността и вътрешния ред на лечебното заведение. Дейността се извършва непрекъснато 24 часа в денонощието - по график за разположение в дома на лекарите. Съществува взаимовръзка и координация между отделението по вътрешни болести и останалите структури на лечебното заведение. При трудности в диагностицирането и лечението на пациентите с вътрешни заболявания се осъществяват специализирани консултации и превеждане във вътрешни отделения с по - високо ниво на компетентност.
      Организационно - управленските връзки и взаимоотношения в отделението по Вътрешни болести към МБАЛ Харманли са според изискванията на Медицински стандарт по ВБ.
      Спазват се специфични права и задължения на пациента в отделението по Вътрешни болести.
      Условия на работа в отделението по Вътрешни болести са съобразени с предмета на дейност на отделенията с терапевтична насоченост и условията на работа и предпазните средства от индивидуален и общ характер са в съответствие с нормативните актове. На всички работещи са осигурени безопасни и здравословни условия на труд.
      В структурите по вътрешни болести периодично се отчитат и анализират:
· Статистически показатели за лечебна дейност, свързани с  броя  на 
приетите пациенти , продължителност на лечението, използваемост и оборот на леглата, изход от лечението, леталитет и др.;
· Брой  регистрирани  усложнения  в  резултат  от  диагностични  и
лечебни дейности;
· Процент   на   рехоспитализации    на  пациентите,   лекувани   в
отделението по Вътрешни болести, и причините за това;
· Спазване  на  стандартните  оперативни  процедури утвърдени  от
ръководителя;
     Отделението се нуждае от освежаване на помещенията.

Отделение по „НЕРВНИ БОЛЕСТИ“

         Отделението по Нервни болести към МБАЛ Харманли се състои от 19 болнични легла в т.ч. 3 броя легла за продължително лечение и  II ниво на  компетентност  в  изпълнение  на  медицинския  Стандарт  „Нервни болести“.
       Помещенията в Неврологично отделение отговарят  на   изискванията,
посочени в приложение № 1 на Наредба № 49/2010г. за основните изисквания, на които трябва да отговарят  устройството, дейността и вътрешният ред на лечебните заведения за болнична помощ, но се нуждаят от освежаване.

          Нервно отделение към МБАЛ Харманли се състои от:  
· Приемно - консултативен кабинет. В  него се  обслужват  пациенти, 
насочени за хоспитализация;
· Болнични стаи, отговарящи на  действащите  в  страната  здравни 
изисквания и техническите норми;
· Манипулационна, която разполага със:  работни   плотове,  шкафове
за лекарствени продукти и консумативи, спешен шкаф, кушетка,  столове,
хладилник, игли за лумбална пункция, съдове за разделно събиране на опасните отпадъци;
· Лекарски   кабинет   с   бюра,  столове,    шкафове        за   медицински 
документи, техника за записване и съхраняване на медицинска информация;
· Сестрински кабинет, който е обзаведен с бюра, столове, шкафове за
медицински документи;
· Общоневрологичното отделение от II ниво  към   МБАЛ   Харманли е 
самостоятелно обособено и интензивното лечение на неврологични заболявания се осъществява в отделението по анестезиология и интензивно лечение към болницата;
· Функционален кабинет за Доплерова  сонография;
· Кабинет за ЕЕГ и кабинет за ЕМГ;

Оборудване: 
· Неврологичното отделение разполага с еднократни игли за лумбална 
пункция, сфигмоманометри, термометри, чукче за рефлекси, теглилка, негативоскоп, спешен шкаф с животоспасяващи медикаменти, хладилник за термонеустойчиви медикаменти;

          Апаратура:
· електрокардиографски апарат, апарати за измерване на артериално 
налягане, комбинирани монитори за електрокардиография, кислородна сатурация, един респиратор на две легла, перфузори, инфузомати за постоянна венозна инфузия, дефибрилатор, портативен дихателен апарат;
       Неврологичното отделение към МБАЛ Харманли разполага с клинична лаборатория от II ниво на компетентност, включително кръвно - газов анализ и микробиологична лаборатория - по договор, рентгенов апарат графия, магнитнорезонансен  томограф и структура по клинична патология - на територията на болницата.
     От апаратурата необходима за Нервно отделение са и ЕМГ, ЕЕГ - на територията на болницата.
     В рамките на болницата има Отделение по образна диагностика II ниво на компетентност оборудвано с рентгенова апаратура, електроенцефалограф с минимум 21 - 32 канала, доплеров сонограф, ЕКГ монитори с измерване на неинвазивно артериално налягане, температура, SpO2, с регистриращо устройство за основните показатели - 1бр. на легло.


       Персонал: 
      Неврологичното отделение от II ниво се ръководи от лекар с призната специалност „Нервни болести“ и стаж по специалността не по - малко от 5 години. В отделението работят 5 лекари, от които 2 без специалност. От щатното разписание на отделението се вижда, че има 1 незаета бройка за лекар ординатор на 0.50.
      Брой сертифицирани специалисти: един със сертификат за ЕМГ, ЕЕГ и доплерова  сонография.
    
      Медицински сестри:
· Старша медицинска сестра - 1 брой с полувисше образование;
· Медицински сестри - 8 броя;
· Санитари - 5 броя;

      Изисквания към процеса на осъществяване на дейността: 
     В Неврологичното отделение от II ниво се осъществява лечение на остри, обострени и хронични заболявания  на периферната и централната нервна система, с комплицирано протичане, и при които се предполагат интензивни, диагностични и терапевтични процедури.
     Минималният брой на преминалите пациенти на всеки 10 легла в Неврологичното отделение за 2023г. са преминали 919, проведени леглодни 4247, използваемост 265.4/72.7%/, оборот 56.9, леталитет 0.2. За първо полугодие на 2024г. - 479 преминали болни, проведени леглодни 2145, използваемост 134.1/73.7%/, оборот 29.4, леталитет 0.2. 


  Отделение по „АНЕСТЕЗИОЛОГИЯ И ИНТЕНЗИВНО ЛЕЧЕНИЕ“

     В лечебното заведение е разкрито отделение по анестезиология и интензивно лечение
     Отделението разполага с шест легла.

        Персонал:
       В отделението работят 10 лекари със специалност, от които 4 броя са на основен трудов договор и 6 лекари - на допълнителен трудов договор – съвместителство на 4 часа, 8 медицински сестри, 1 старша медицинска сестра и 5 санитари.
      За 2023г. са преминали 63 болни, проведени леглодни - 251, използваемост - 41.8/11.5% /, оборот - 13.81, леталитет - 20.5.
      За първо полугодие на 2024г. са преминали 35 болни, проведени леглодни - 142, използваемост - 32.7/13.0%/, оборот - 6.9, леталитет - 15.0.

„ЛАБОРАТОРИЯ ПО КЛИНИЧНА ПАТОЛОГИЯ“

       В лечебното заведение е разкрита лаборатория по Клинична патология.

      Персонал:
      В лабораторията работи 1 лекар със специалност Патологоанатомия на основен трудов договор и 1 медицински лаборант.
     За 2023г. са извършени 105 броя биопсии.
     За първо полугодие на 2024г. - 59 броя биопсии.

    24 - часовото изпълнение на лечебна дейност по медицински специалности посочени в Разрешението за дейност на ЛЗ и неотложната помощ във ФСМП Харманли, се осъществява от лекари на разположение по месечен график.

ОСНОВНИ  ИКОНОМИЧЕСКИ ПОКАЗАТЕЛИ
	№ по ред
	Икономически показатели
	Мярка
	Към 30.06.2023г.
	Мярка
	Към 30.06.2024г.

	1.
	Приходи - общо
в т.ч. приходи от РЗОК, КП, ДП
	х лв.
	2159

1810
	х лв.
	2733

2275

	2.
	Разходи - общо
	х лв.
	2227
	х лв.
	2678

	3.
	Търговски и други задължения          
	х лв.
	272


	х лв.
	48



	
	В т.ч. за скенер
	
	101
	
	8

	4.
	Задължения към персонала
Обезщетение за пенсиониране
	х лв.
	252
	х лв.
	223

	5.
	Задължения към Общините Местни ДТ
	х лв.
	195
	х лв.
	147

	6.
	Финансов резултат
	х лв.
	68 - загуба
	х лв.
	55 - печалба



     Видно от таблицата , приходите от дейността на лечебното заведение за двете полугодия на 2023г. и 2024г. са увеличени от 2159000 на 2733000лв.

 Разходите на дружеството по отношение на търговски и други задължения са намалели от 272000 на 48000лв. за 2024г. Това стана възможно, защото болницата изплати компютърният томограф на дружеството. Задълженията към персонала също са намалели от 252000лв. на 223000лв., въпреки, че персонала продължава да се пенсионира.
     Финансовият резултат - основна бизнес задача на ръководството на болницата е добър. От 68000лв. загуба за 2023г., завършваме I полугодие на 2024г. с 55000лв. текуща печалба.
     Това стана възможно, защото ръководството на болницата и целият персонал преследва още от началото на годината основните си цели - повишаване на качеството на медицинската дейност в лечебното заведение, по- пълно удовлетворяване на пациентите и техните здравословни проблеми, поддържане на висок стандарт на медицинска дейност.
     В началото на 2024г. с помощта на Община Харманли бе закупена апаратура за ендоскопско изследване на гастроинтестиналния тракт- горна и долна ендоскопия. Бе привлечен на граждански договор специалист по гастроентерология, който консултира всички пациенти, обърнали се за медицинска помощ за проблеми с гастроинтестиналния тракт към МБАЛ Харманли. В резултат на това, приходите по клинични пътеки в отделението по хирургия пораснаха от средно 35 - 40000 месечно на 70- 80000 месечно  за I полугодие на 2024г.
     Така основната бизнес задача пред ръководството на болницата- положителен финансов резултат, се осъществява успешно.
     По отношение на бизнес програма: след завършване на ремонта на ВиК инсталацията на болницата ще бъде необходимо освежаване на всички болнични помещения, болничните стаи, коридори. Освен това е необходимо саниране на болничните корпуси, ремонт на покрива, което не е по силите на болницата поради сумата, необходима за това.
     От април възнагражденията на работещите в МБАЛ Харманли са съобразени с действащия колективен трудов договор- 1500лв. основна заплата на медицинска сестра и 2200лв. за лекар- специалист.
    В заключение можем да кажем, че МБАЛ Харманли стои стабилно на пазара на медицински услуги в област Хасково.

                                                                                               /Д-р З. Чанкова/

        
